text: Røveri mod sparekasse i Gråsten
  05 november 2013 kl. 17.47
  Broager Sparekasse i Gråsten var kort før kl. 16 udsat for et røveri.
  Bankrøveren truede de ansatte til at udlevere kassebeholdningen, hvorefter han løb.
  Politiet beskriver manden som omkring 170 cm. høj og almindelig af bygning.
  Han var iført en mørkeblå hættetrøje og mørke jeans.
  Han talte med sønderjysk accent.
  Har du set noget, hører politiet gerne fra dig på tlf. 114.
  